که څه هم اروښاد مجروح صاحب رسمي زده کړې نه وې کړې خو د خپل استعداد او وړتياوو له مخې ستره علمي خزانه وه له پښتو او دري پرته په عربي انگليسي او اردو ژبو هم پوهېده مجروح صاحب د ژبو د نړۍ تر څنگ د شعر و شاعرۍ په نړۍ کې هم دومره مخکې تللى چې شعر او نثر يې دومره خواإه دي چې ارواښاد استاد الفت د ده د منتخبو اشعارو د ټولگې په سريزه کې داسې څرگندونه کړې “د ښاغلي اديب سيد شمس الدين مجروح له لوړې قريحې او شعر روزونکي استعداد څخه ځينې داسې اشعار پيدا شوي دي چې که د اشعارو پېرل او پلورل رواج واى او د شعر په ورکړه راکړه د يوه شعر د بل کېدلى ما به خپل څو شعرونه د ده په يوه شعر ورکړي وو…”